Document ID: /roh_data/filtered/swiss_laws_in_ROHinterleaved.jsonl.gz/5069

This text was translated from EN into Rumantsch Grischun.

The Finance Committees (FCs) are responsible for the financial management of the Confederation; they shall conduct a preliminary examination of the financial planning, the draft budget and its supplements and the state accounts. They exercise supervisory control over the entire financial budget in accordance with Article 26 paragraph 2, unless this Act provides otherwise. They may submit reports regarding legislative bills with substantial financial repercussions to the committees responsible for their preliminary examination. Such legislative bills may be referred to them for an accompanying report or for a preliminary examination. The Finance Committees shall be invited to report on drafts for appropriation credits and payment limits that are not assigned to them for preliminary examination. They have the same rights as the committees responsible for the preliminary examination with regard to representing their proposals in the Assembly. Amended by No I of the FA of 3 Oct. 2008 (Parliamentary Law. Miscellaneous Amendments), in force since 2 March 2009 (AS 2009 725; BBl 2008 1869, 3177). Inserted by Annex No 1 of the FA of 26 Sept. 2014 (New Management Model for the Federal Administration), in force since 1 July 2015 (AS 2015 1583; BBl 2014 767).

Las Cumissiuns da finanzas s’occupan da la gestiun da las finanzas da la Confederaziun; ellas predelibereschan la planisaziun finanziala, il preventiv e ses supplements sco er il quint statal. Ellas exequeschan la surveglianza suprema da tut las finanzas tenor l’artitgel 26 alinea 2, nun che la lescha disponia insatge auter. Tar sbozs da decrets impurtants ord vista da la politica da finanzas pon ellas suttametter rapports a las cumissiuns predeliberantas. Ellas pon vegnir consultadas en connex cun tals decrets per il cunrapport u per la predeliberaziun. Las Cumissiuns da finanzas ston vegnir envidadas da preschentar in cunrapport davart ils sbozs per credits d’impegn e per limitas d’expensas che na vegnan betg suttamess a lur predeliberaziun. Per defender lur propostas en las chombras valan per ellas ils medems dretgs sco per las cumissiuns predeliberantas. Versiun tenor la cifra I da la LF dals 3 d’oct. 2008, en vigur dapi ils 2 da mars 2009 (AS 2009 725; BBl 2008 1869, 3177). Integrà tras la cifra 1 da l’agiunta da la LF dals 26 da sett. 2014 (nov model da gestiun per l’administraziun federala), en vigur dapi il 1. da fan. 2015 (AS 2015 1583; BBl 2014 767).